
Република Србија

Општина Богатић

Општинска изборна комисија

општине Богатић 

Број: 06-30-21/2026-09
Датум: 02.10.2026. године

Б o г а т и ћ 

ЗАПИСНИК 
са пете седнице Општинске изборне комисије општине Богатић 

Седница је одржана дана 02.10.2026. године са почетком у 13:30 часова. Седници  присуствују:
1. Јасна Даниловић – заменик председника;

2. Бранко Даниловић – секретар;
3. Снежана Јањић – члан;
4. Срђан Перић – члан који се накнадно прикључио;
5. Далиборка Симић –  члан;

6. Драган Пршић – члан;

7. Слабољуб Зебић - члан;
8. Вук Аћимовић - члан.
9. Душанка Росић –  члан;

10. Синиша Машић – заменик члана;

11. Бојана Илић – члан.
што је и констатовано у евиденцији присутности.

Председница је отворила седницу, поздравила присутне уз кратку уводну реч, констатовала да постоји кворум за одлучивање, имајући у виду да су присутни заменица председника, седан чланова и један заменик члана.

 Затим је предложила следећи:
Дневни ред:
1.  Предлог решења о именовању члана и заменика члана Општинске изборне комисије Општине Богатић у проширеном саставу;
2.   Разно.
Дневни ред је усвојен једногласно без измена и допуна.


Затим се прешло на прву тачку дневног реда.
Тачка 1.
Заменица председника је образложила предлог Решења о именовању члана и заменика члана Општинске изборне комисије Општине Богатић у проширеном саставу. Упознала је присутне да је ОИК Богатић од стране РИК примила списак овлашћених лица за предлагање члана и заменика члана ОИК Богатић у проширеном саставу, као и да је овлашћени представник проглашене изборне листе ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ) поднео предлог за члана и заменика члана у проширеном саставу дана 01.10.2026. године у 14,40 часова.
Затим је отворила расправу и пошто се нико није јавио за реч ставио је Предлог решења о именовању члана и заменика члана Општинске изборне комисије Општине Богатић у проширеном саставу на гласање.
Констатује се да је Решење о именовању члана и заменика члана Општинске изборне комисије Општине Богатић донето једногласно, од стране присутних чланова.
Тачка 2.
Под тачком разно питање је поставила члан Душанка Росић везано за гласање на бирачком месту број девет у Белотићу и истакла проблем да је на прошлим изборима на том бирачком месту, бирачки одбор седео у холу док је само гласање спровођено у посебној просторији, што није исправно, обзиром да гласање мора да се спроводи у једној просторији. Члан Драган Пршић додаје да је на једној од претходних седница поставио питање везано за одређивање бирачких места и да није добио одговор од начелнице. Заменик председника одговара да ће начелница Општинске управе писмено дати одговоре на постављена питања, обзиром да је надлежна за доношење Одлуке о одређивању бирачких места, на основу провере комисије.
Потом је питање поставила члан Далиборка Симић везано за гласање ван бирчког места и на који начин може да се прецизира пријављивање лица за гласање. Заменик секретара чита члан 96. Закона о избору народних посланика, обавештава присутне да ће као и до сада одлуком ОИК бити одређено лице које ће евидентирати број гласача ван бирачког место 72 часа пре гласања, док ће се на сам дан гласања до 11 часова лица пријављивати бирачком одбору најбоље преко рођака, пријатеља и сл. а не телефонским путем. 
Седници се прикључио и члан Срђан Перић, који је оправдано каснио.

Члан Драган Пршић поставља питање да ли постоји начин да се одреде критеријуми која лице испуњавају услове за гласање ван бирачког места, на шта заменик председника одговара да постоји комисија од три члана из различитих политичких опција која излази на терен и да је на њима да процене да ли се ради о тешко болесном лицу и сл. Додаје, да злоупотребе од стране лица која могу да изађу на гласање, али искоришћавају право да гласају бан бирачког места  у пракси отежава рад бирачким одборима али да закон није јасно дефинисао такве ситуације, стога је на савести сваком лицу на који начин ће да гласа.
Седница Општинске изборне комисије је завршена у 14,00 часова.

              Заменик  секретара                                                                   Заменик  председника
____________________________





____________________________

           Бранко Даниловић







      Јасна Даниловић
         дипломирани правник                                         

              дипломирани правник

